Title: 12. Daňové nedoplatky

Q: Daňovým nedoplatkom je:
A: dlžná suma dane po lehote splatnosti dane

Q: Daňovou pohľadávkou je:
A: pohľadávka správcu dane na dani do lehoty splatnosti dane, ak Daňový poriadok neustanovuje inak

Ak daňový subjekt v lehote podľa Daňového poriadku alebo osobitných predpisov alebo určenej v rozhodnutí správcu dane nezaplatil daň alebo neodviedol vybranú daň alebo zrazenú daň, správca dane ho môže vyzvať, aby daňový nedoplatok odviedol alebo zaplatil v ním určenej náhradnej lehote. Táto lehota nesmie byť kratšia ako 15 dní. Správca dane je povinný v tejto výzve upovedomiť daňového dlžníka o následkoch neodvedenia alebo nezaplatenia daňového nedoplatku. Proti výzve možno podať námietku do 15 dní od jej doručenia. Podanie námietky má odkladný účinok. Rozhodnutie o vyhovení námietke nemusí obsahovať odôvodnenie.

Q: Na [...] [...] [...] správca dane rozhodnúť o zriadení záložného práva k predmetu záložného práva vo vlastníctve daňového dlžníka alebo k pohľadávke daňového dlžníka.
A: zabezpečenie; daňového nedoplatku; môže

Q: Rozhodnutie o zabezpečení daňového nedoplatku zriadením záložného práva k zálohu daňového dlžníka sa doručí [...] a osobe [...].
A: daňovému dlžníkovi; evidujúcej záloh

Daňový nedoplatok alebo jeho časť sa považuje za dočasne nevymožiteľný, ak:
- jeho vymáhanie od daňového dlžníka alebo od iných osôb, od ktorých mohol byť vymáhaný, je bezvýsledné
- majetkové pomery daňového dlžníka by neviedli ani k čiastočnému uspokojeniu daňového nedoplatku
- majetok daňového dlžníka nepostačuje ani na pokrytie exekučných nákladov a hotových výdavkov podľa § 149 Daňového poriadku a správca dane rozhodnutím zastaví alebo čiastočne zastaví daňové exekučné konanie
- je jeho vymáhanie spojené s ťažkosťami a možno predpokladať, že ďalšie vymáhanie by neviedlo ani k čiastočnému uspokojeniu daňového nedoplatku
- jeho výška v úhrne za všetky dane nepresahuje 170 eur
- sa stal nevymáhateľným podľa všeobecného predpisu upravujúceho konkurzné konanie

Právo na vymáhanie daňového nedoplatku je premlčané po šiestich rokoch po skončení kalendárneho roku, v ktorom daňový nedoplatok vznikol, ak osobitný predpis neustanovuje inak. Ak správca dane v lehote podľa prvej vety doručí daňovému subjektu výzvu podľa § 80 Daňového poriadku, začína plynúť nová premlčacia lehota po skončení kalendárneho roku, v ktorom bola výzva doručená.

Q: Správca dane prihliadne na premlčanie, iba ak daňový dlžník [...], a to len [...].
A: vznesie námietku premlčania; v rozsahu uplatnenej námietky

Q: Právo na vymáhanie daňového nedoplatku zaniká po [...] po skončení kalendárneho roku, v ktorom [...].
A: 20 rokoch; daňový nedoplatok vznikol

Q: Daňový nedoplatok zanikne dňom nadobudnutia právoplatnosti uznesenia súdu o tom, že dedičstvo pripadlo štátu, ak:
A: daňový dlžník zomrel

Q: Daňový nedoplatok zanikne dňom zániku daňového subjektu, ak daňový subjekt:
A: zanikne bez právneho nástupcu

Q: Daňový nedoplatok zanikne dňom nasledujúcim po dni zániku práva:
A: vymáhať daňový nedoplatok